stanford-oval/wikipedia huggingface dataset:
Iso Kaukajärvi

| Iso Kaukajärvi |
| --- | --- |
Valtiot:  Suomi
Maakunnat:  Keski-Suomi, Pirkanmaa
Kunnat:  Jämsä, Orivesi
Koordinaatit:  61°48′50″N, 24°43′55″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Längelmäveden alue (35.72)
Laskujoki:  oja Pieneen Kaukajärveen 
Järvinumero:  35.724.1.010
Mittaustietoja
Pinnankorkeus:  145,5 m  
Rantaviiva:  3,416 km  
Pinta-ala:  14,74 ha  
Saaria:  2 
 fiIso Kaukajärvi 
Iso Kaukajärvi  on Keski-Suomessa Jämsässä ja Orivedellä sijaitseva järvi.
Maantietoa

Järven pinta-ala on 14,7 hehtaaria ja se on 1,3 kilometriä pitkä ja 250 metriä leveä. Järvi on muodoltaan pitkänomainen ja se on koillis-lounas-suuntainen, ja sen keskellä sijaitsee halkaisijaltaan 100 metriä pitkä saari. Järvellä on toinen pikkusaari sen lounaispäässä. Sen rantaviivan pituus on 3,4 kilometriä ja sen rannat ovat kuivaa tai soistuvaa metsämaata. Rannoille on rakennettu kolme vapaa-ajan asuntoa, joille tulee tiet Ristijärveltä. Oriveden ja Jämsän välinen raja kulkee suurimman saaren huipun kautta.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Längelmäveden alueella (35.72), jonka Äväntäjärven valuma-alueeseen (35.724) se kuuluu. Järven vedenpinnan korkeus on 145,5 metriä mpy. Järveen on johdettu monta kuivatusojaa koillispään Rantasuolta ja lounaispään kapealta suolta. Järven laskuoja lähteen sen keskikohdasta ison saaren pohjoispuolelta ja se laskee 450 metrin jälkeen Pieneen Kaukajärveen. Laskuojan vesireitti jatkaa Nautajärven kautta Äväntäjärveen.
Historiaa

Vuoden 1958 peruskartassa ympäristön soita ei vielä ollut ojitettu, mutta järven laskuoja Pieneen Kaukajärveen oli koneellisesti kaivettu. Ison saaren kautta kulki silloin Längelmäen ja Kuoreveden välinen kuntaraja. Vuoden 1977 kartassa on ympäristön soita ojitettu. Rantasuon kuivatusojien kautta järveen laski myös kauempaa Aavasuon vesiä. Järvi oli vielä vuoden 1986 kartassa autio.
J. N. Mikkola

Jalmari Nikolai Mikkola (19. maaliskuuta 1888 Nakkila – 26. helmikuuta 1976) oli suomalainen opettaja, suomentaja ja runoilija.
Mikkola kävi Porin lyseota ja valmistui opettajaksi Sortavalan seminaarista 1911. Sen jälkeen hän oli opettajana Parikkalassa 1911–1912, Ulvilassa 1912–1915, ja Tohmajärvellä 1915–1919. Tämän jälkeen hän antautui liikealalle, toimien S.O.K:n Joensuun konttorissa Itä-Karjalan osuuskauppapiirin neuvojana vuosina 1919–1922 ja sitten 1922–1926 Maalaiskuntain Liiton toimistossa Helsingissä konttoripäällikkönä ja sen jälkeen ostokonttorin johtajana kunnes siirtyi Malmin kansakoulun johtajaopettajaksi. Varsinaisen toimensa ohessa Mikkola oli opettajien Esperantoliiton puheenjohtajana 1926–1927 ja johtokunnan jäsen vuodesta 1925.
Teoksia

Kunnioitetut ja rakastetut maamme vapauden puolustajat: kiertopuhe. Raittiusjärjestöjen yhteistoimikunta, Helsinki 1944
Alakansakoulun muistio: opettajan muistikirja. 2. painos, Koulutarpeiden keskusliike, Helsinki 1945
Kasvatus- ja raittiusasiain neuvottelukunta. Raittiusjärjestöjen yhteistoimikunta, Helsinki 1945
Raittiuslautakunta raittiusvalistustyön keskeisenä elimenä. Raittiusjärjestöjen yhteistoimikunta, Helsinki 1945, 1946
Kansakoulun muistio: opettajan muistikirja. 3. painos, Koulutarpeiden keskusliike, Helsinki 1950, 4. painos 1952
Sininauhatyö: sininauhayhdistysten toiminnan hahmoittelua. Sininauhaliitto, Helsinki 1959
Sortavalan - Itä-Suomen seminaari 1880-1960: juhlajulkaisu; toimituskunta J. N. Mikkola ym. Kymölän kilta, Helsinki 1961
Itä-Suomen seminaari 1945-1970: Juhlajulkaisu; toimituskunta Jalmari Nikolai Mikkola, Antti Henttonen ja Iivar Kemppinen, päätoimittaja; matrikkeliosan toim. Toivo Sivonen. Kymölän kilta, Helsinki 1970
Runon kulkue. Sininauhaliitto, Tampere 1970, 1971
Suomennoksia

James D. Sayers: Kutsu tähtiin: romaani. Kuva ja sana, Helsinki 1951
Tässä on sinulle apu; kirj. Voittava kristitty; engl. kielestä esperantoon käänt. A. F. Doneis; suomentanut J. N. Mikkola. Sininauhaliitto, Tampere 1970, 1971
Italia talviolympialaisissa 2010

Italian joukkue avajaisissa.
Italia osallistui Vancouverin talviolympialaisiin 2010 114 hengen joukkueella. Maa saavutti yhden kultaisen ja hopeisen sekä kolme pronssia. Mitalitilastossa Italia sijoittui kuudenneksitoista. Maanlipunkantajana toimi Giorgio Di Centa.
Mitalistit > Kultaa

Giuliano Razzoli – alppihiihto, miesten pujottelu
Mitalistit > Hopeaa

Pietro Piller Cottrer – maastohiihto, 15 km (v)
Mitalistit > Pronssia

Alessandro Pittin – yhdistetty, HS106 + 10km
Armin Zoeggler – ohjaskelkkailu, miehet
Arianna Fontana – kaukalopikaluistelu, naisten 500 m
Jenni Poikelus

Jenni Poikelus (s. 6. tammikuuta 1988 Tampere) on suomalainen radiotoimittaja, televisioesiintyjä ja käsikirjoittaja. Hän on työskennellyt Ylen YleX-kanavalla kesäkuusta 2012 lähtien. Aluksi hän toimi harjoittelijana, mutta vuodesta 2013 lähtien hän teki yhdessä Alma Hätösen kanssa iltaohjelmaa. Myöhemmin he saivat oman iltapäiväohjelman nimeltä Poikelus ja Hätönen. Ohjelma loppui 21. joulukuuta 2018 Hätösen lähdettyä Yleltä.
Poikelus juontaa YleX Aamun Poikelus, Pehkonen ja Parikka -ohjelmaa yhdessä Mika Parikan ja Jere Pehkosen kanssa.
Poikelus toimi panelistina Ylen TV2-kanavalla ohjelmassa Villi kortti. Lisäksi hän on mukana ohjelman lyhyissä sketseissä. Hänet valittiin vuoden 2018 mediapersoonaksi Musiikki & Media -ammattilaistapahtuman yhteydessä järjestetyssä Industry Awards -gaalassa Tampereella 5. lokakuuta 2018. Poikelus on myös osallistunut Suurmestari-ohjelmaan (2020). Poikelus on juontanut tammikuusta 2023 lähtien Hengaillaan -tietovisaa yhdessä Riku Rantalan kanssa.
Poikelus on valmistunut medianomiksi vuonna 2013 Metropolia-ammattikorkeakoulusta.
Jenni Penttilä

Jenni Kristiina Penttilä (s. 9. maaliskuuta 1991 Kaustinen) on suomalainen moukarinheittäjä. Hän edustaa Kaustisen Pohjan-Veikkoja ja hänen valmentajanaan on vuodesta 2011 saakka toiminut Eero Yli-Soini.
Kalevan kisoissa Penttilä on saavuttanut moukarinheitossa hopeaa vuonna 2014 ja pronssia vuosina 2013 ja 2015. Hän kilpaili myös Suomi–Ruotsi-maaottelussa 2014 ja 2015.
Vuonna 2011 Penttilä sijoittui alle 20-vuotiaiden MM-kisoissa Monctonissa viidenneksi ja vuonna 2013 alle 23-vuotiaiden EM-kisoissa Tampereella yhdeksänneksi.
Penttilän ennätys moukarinheitossa on 66,12 metriä Pudasjärveltä vuodelta 2014.
Jenna Jokela

Jenna Johanna Jokela (s. 8. huhtikuuta 1990 Ulvila) on suomalainen pikajuoksija, joka edustaa HIFK:ta. Jokelaa valmentaa Juha Flinck. Vuoteen 2013 saakka hän edusti Nakkilan Virettä.
Jokela voitti vuoden 2009 Kalevan kisoissa Espoossa pronssia 100 metrin juoksussa ajalla 12,07 sekuntia. Sisäratojen SM-kilpailuissa Jokela voitti 60 metrillä hopeaa Turussa 2010 (aika 7,52) ja Helsingissä 2011 (7,60) sekä pronssia Mustasaaressa 2009 (7,54). 200 metrillä hän sai hopeaa 2009. Jokela on edustanut Suomea useissa maaotteluissa, muun muassa Suomi–Ruotsi-maaottelussa, missä hän vuonna 2008 sijoittui 100 metrillä viidenneksi (aika 11,87) ja vuonna 2009 samalla matkalla kolmanneksi (11,89). Lisäksi Jokela on kuulunut kyseisessä maaottelussa vuosina 2008–2010 naisten pikaviestijoukkueeseen.
Sähköisellä ajanotolla Jokelan ennätys 100 metrin juoksussa on 2. kesäkuuta 2013 Espoossa juostu 11,74 sekuntia. Sisäradoilla Jokelan ennätys 60 metrillä on sähköisellä ajanotolla Turussa vuonna 2010 ja Lahdessa vuonna 2011 juostu 7,52. Lisäksi Jokelalla on hallussaan sisäratojen ylipitkän radan 150 metrin juoksun 22-vuotiaiden Suomen ennätys 18,31 sekuntia, joka syntyi Mustasaaressa 11. helmikuuta 2010.
Jalasjärven rautatieasema

Jalasjärven rautatieasema (lyh. Jal) on rautatieliikennepaikka Alavallin kylässä, nykyisin Kurikkaan kuuluvassa entisessä Jalasjärven kunnassa Etelä-Pohjanmaalla rataosalla Tampere–Seinäjoki. Liikennepaikka sijaitsee 123 kilometrin päässä Tampereen ja 37 kilometrin päässä Seinäjoen rautatieasemalta. Liikennepaikan etäisyys Helsingin rautatieasemalta on 309,9 kilometriä. Henkilöliikennettä asemalle oli vuosina 1981–2006. Asema oli erittäin hiljainen, sillä siellä pysähtyi juna vain kerran viikossa suuntansa: perjantaisin Seinäjoelle ja sunnuntaisin Tampereelle/Helsinkiin.
Liikennepaikalla oli 51 metrin mittainen matkustajalaituri ratapihan läntisimmän raiteen rinnalla, mutta se purettiin vuonna 2013. Varsinaista asemarakennusta ei ole ja liikennepaikalla on ainoastaan laitetila. Liikenteenohjaustoiminnot hoidetaan kaukokäytöllä Seinäjoen kauko-ohjauskeskuksesta käsin.
Liikennepaikalla on kaksi noin 790 metrin pituista sivuraidetta, jotka sijaitsevat pääraiteen molemmin puolin. Näitä raiteita käytetään junien kohtaamisiin. Läntisimmältä raiteelta erkanee lisäksi noin kolmensadan metrin mittainen kuormausraide.
Jenna Johnson

| Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Mitalit> Maa:   Yhdysvallat.Naisten uinti. Olympialaiset  | Maa:   Yhdysvallat> Naisten uinti. |
| --- | --- | --- | --- |
|  Kultaa | Los Angeles 1984 | 4 × 100 metrin vapaauintiviesti |  |
|  Hopeaa | Los Angeles 1984 | 100 metrin perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Hopeaa | Madrid 1986 | 100 metrin vapaauinti |  |
|  Hopeaa | Madrid 1986 | 4 × 100 metrin vapaauintiviesti |  |
|  Hopeaa | Madrid 1986 | 4 × 100 metrin sekauintiviesti |  |
Jenna Leigh Johnson (11. syyskuuta 1967 Santa Rosa, Kalifornia) on entinen yhdysvaltalainen uimari ja olympiavoittaja. Hän voitti olympiakultaa naisten 4 × 100 metrin vapaauintiviestistä Los Angelesin kesäolympialaisissa 1984. Samoissa kilpailuissa hän voitti myös hopeaa 100 metrin perhosuinnissa, häviten vain joukkuetoverilleen Mary T. Meagherille. Kaksi vuotta myöhemmin Madridin MM-kilpailuissa Jameson voitti vielä kolme hopeaa, joista yksi oli henkilökohtainen. Hän on myös nelinkertainen Tyynenmeren-mestari sekä kaksinkertainen Universiadien kultamitalisti.
Johnson on 180 senttimetriä pitkä ja painoi urallaan 63 kilogrammaa.
Inner Wellness

| Inner Wellness Kyyria |
| --- | --- | --- |

Studioalbumin tiedot
 Äänitetty : 1998
 Julkaistu: 1. toukokuuta 1998
 Tuottaja(t): Kyyria
 Tyylilaji: metalli
 Kesto: 54.08
 Levy-yhtiö: Spinefarm Records
Listasijoitukset
  22.
Kyyrian muut julkaisut
| Alien 1997 | Inner Wellness 1998 | Blessed Ravings Remastered 1998 |
Inner Wellness on Kyyria-yhtyeen kolmas ja viimeinen studio-albumi vuodelta 1998. Levy äänitettiin Hyde Street Studiossa San Franciscossa Yhdysvalloissa ja San Rafaelissa Alfa & Omega Studiossa marraskuu 1997 ja tammikuu 1998 välillä. Tuottajana toimi Bernd Burgdorf joka on tuottanut ja äänittänyt artisteja kuten muun muassa Tom Waits, Green Day, Hilary Duff, Enrique Iglesias, Sara Paxton, ja Kelly Osbourne.
”Jesus Döner” -kappale on viittaus etelähelsinkiläiseen, Isolla Roobertinkadulla sijaitsevaan Tuomas-grilliin. Kappaleesta on tehty myös musiikkivideo, jonka Heiner Timm on ohjannut nimellä Tim Luna ja tuottanut Cut and Run -yhtiö. Kappaleesta ”Gift” on myös remix-versio.
”Stretcher” ei ole levyn viimeinen kappale, vaan viiden minuutin hiljaisuuden jälkeen seuraa vielä ”Agartha”. Kappaleen nimeä ei ole painettu levyn kanteen, joten se on piiloraita. Se mainitaan kuitenkin yhtyeen virallisilla kotisivuilla.
Kappaleet

Evelyn – 5.14 (säv. Kyyria, san. Tanner, Tuomi, sov. Kyyria)
Jesus Döner – 4.08 (säv. Kyyria, san. Tanner, Tuomi, sov. Kyyria)
Love Joy – 3.39 (säv. Kyyria, san. Tanner, Tuomi, sov. Kyyria)
Gift – 6.48 (säv. Tanner, san. Tanner, sov. Kyyria)
Divinity High – 4.05 (säv. Kyyria, san. Tanner, Tuomi, sov. Kyyria)
Probability 121 – 4.18 (säv. Kyyria, san. Tanner, Tuomi, sov. Kyyria)
Freaked Home – 3.52 (säv. Kyyria, san. Tanner, Tuomi, sov. Kyyria)
Yet Another Day – 4.14 (säv. Kyyria, san. Tanner, Tuomi, sov. Kyyria)
Failed – 3.51 (säv. Kyyria, san. Tanner, Tuomi, sov. Kyyria)
Stretcher – 13.57 (säv. Kyyria, san. Tanner, Tuomi, sov. Kyyria)
Kappaleet > Piiloraita

Kappale Stretcher on pituudeltaan 5:54, ja tämä on myös merkitty levyn kanteen. Kappale Agartha, levyllä piiloraita viiden minuutin hiljaisuuden jälkeen, on pituudeltaan 3:58. Kappaletta ei ole levyllä merkitty erilliseksi kappaleeksi, mutta verkkokaupoista ostettuna kappaleen pituus annetaan tänä.
Singlet

Jesus Döner (1998)
Kokoonpano

Ville Tuomi – laulu
Mig Masta Tanner – kitara
Niclas Etelävuori – basso
Dick Domestic Blues MF – koskettimet
Gas Lipstick – rummut
Aiheesta muualla

Inner Wellness Discogsissa. (englanniksi)
Albumi Inner Wellness Encyclopaedia Metallum -sivustolla (englanniksi)
Jeju (kaupunki)

| Jeju (Jeju-si) 제주 |
| --- | --- |
 Näkymä Jejuun
 Jeju
 Koordinaatit: 33°30′46″N, 126°31′24″E 
Valtio:  Etelä-Korea
Provinssi:  Jeju
Pinta-ala:  
 – Kokonaispinta-ala:  977,8 km²
Väkiluku (2010):  422 500
 – Väestötiheys:  432,1 as./km²
 
 www.jejusi.go.kr 
Infobox OKVirheellinen NIMI-arvo: 
Jeju (hangul: 제주시; hanja: 濟州市; uudistettu latinisaatio: Jeju-si) on kaupunki Etelä-Koreassa Jejun provinssissa. Vuonna 2011 kaupunkialueella oli noin 330 169 asukasta. Vuonna 2006 kuntaliitoksessa kaupunkiin liitettiin myös viereinen Bukjejun maalaiskunta. Jejun kaupunki kattaa 53 prosenttia Jejun saaresta, ja koko kunnan yhteinen väkiluku oli vuonna 2010 noin 422 500.
Jejussa on lämpimintä elokuussa, jolloin päivän keskilämpötila on 24–30 °C. Viileintä on tammikuussa, jolloin päivän keskilämpötila on 3–8 °C. Sateita saadaan ympäri vuoden, mutta suurimmat sateet saadaan kesäkuun ja syyskuun välillä. Vuosittainen sadanta on noin 1 500 millimetriä.
Aiheesta muualla

Kuvia tai muita tiedostoja aiheesta Jeju Wikimedia Commonsissa
J. C. Chandor

Jeffrey McDonald Chandor (s. 24. marraskuuta 1973 Morristown, New Jersey, Yhdysvallat), joka tunnetaan paremmin nimellä J. C. Chandor, on yhdysvaltalainen elokuvaohjaaja, -käsikirjoittaja ja -tuottaja. Hän sai parhaan alkuperäisen käsikirjoituksen Oscar-ehdokkuuden elokuvasta Margin Call (2011).
Elämä

Chandor kasvoi New Yorkissa ja Lontoossa. Hän valmistui kandidaatiksi Yhdysvaltain tutkimuksesta ja elokuvatutkimuksesta College of Wooster -yliopistossa Ohiossa vuonna 1996. Hän on lisäksi opiskellut elokuvatuotantoa New Yorkin yliopistossa.
Filmografia

| Vuosi | Suomenkielinen nimi | Alkuperäinen nimi | Tehtävät |
| --- | --- | --- | --- |
| 2011 | Margin Call | Margin Call | Ohjaaja, käsikirjoittaja |
| 2013 | All Is Lost | All Is Lost | Ohjaaja, käsikirjoittaja |
| 2014 | Väkivallan vuosi | A Most Violent Year | Ohjaaja, käsikirjoittaja, tuottaja |
| 2018 | Viper Club | Viper Club | Tuottaja |
| 2019 | Triple Frontier | Triple Frontier | Ohjaaja, käsikirjoittaja |
| 2023 | Kraven the Hunter | Kraven the Hunter | Ohjaaja |
Aiheesta muualla

J. C. Chandor Internet Movie Databasessa. (englanniksi)
J. C. Chandor Elonetissä.
Italia yleisurheilun sisäratojen maailmanmestaruuskilpailuissa 2008

Italian joukkue Valencian sisäratojen MM-kisoihin 2008 julkistettiin 27. helmikuuta 2008.
Joukkue > Miehet

60 metrin juoksu: Fabio Cerutti, Simone Collio
800 metrin juoksu: Lukas Rifesser
1 500 metrin juoksu: Christian Obrist
3 000 metrin juoksu: Cosimo Caliandro
Korkeushyppy: Filippo Campioli
Kolmiloikka: Fabrizio Donato
Joukkue > Naiset

800 metrin juoksu: Elisa Cusma
3 000 metrin juoksu: Silvia Weissteiner
60 metrin aitajuoksu: Micol Cattaneo
Korkeushyppy: Antonietta Di Martino
Kuulantyöntö: Assunta Legnante, Chiara Rosa
Tulokset > Miehet

| laji | urheilija | kilpailu | sijoitus | tulos |
| --- | --- | --- | --- | --- |
| 60 m | Fabio Cerutti | alkuerät | 3. | 6,73 |
| 60 m | Fabio Cerutti | välierät | 6. | 6,69 |
| 60 m | Simone Collio | alkuerät | 1. | 6,71 |
| 60 m | Simone Collio | välierät | 6. | 6,74 |
| 800 m | Lukas Rifeser | alkuerät | 2. | 1.49,51 |
| 800 m | Lukas Rifeser | välierät | 6. | 1.51,20 |
| 1 500 m | Christian Obrist | alkuerät | 7. | 3.45,46 |
| 3 000 m | Cosimo Caliandro | alkuerät | 5. | 8.04,80 |
| Korkeushyppy | Filippo Campioli | karsinta | 15. | 215 |
| Kolmiloikka | Fabrizio Donato | karsinta | 5. | 16,96 |
| Kolmiloikka | Fabrizio Donato | loppukilpailu | 4. | 17,27 SB |
Tulokset > Naiset

| laji | urheilija | kilpailu | sijoitus | tulos |
| --- | --- | --- | --- | --- |
| 800 m | Elisa Cusma Piccione | alkuerät | 1. | 2.01,62 |
| 800 m | Elisa Cusma Piccione | välierät | 3. | 2.00,36 NR |
| 800 m | Elisa Cusma Piccione | loppukilpailu | 6. | 2.03,76 |
| 3 000 m | Silvia Weissteiner | alkuerät | 6. | 8.50,30 SB |
| 3 000 m | Silvia Weissteiner | loppukilpailu | 7. | 8.49,11 SB |
| 60 m aidat | Micol Cattaneo | alkuerät | 2. | 8,02 PB |
| 60 m aidat | Micol Cattaneo | välierät | 5. | 8,10 |
| Korkeushyppy | Antonietta Di Martino | karsinta | 10. | 193 |
| Kuulantyöntö | Chiara Rosa | karsinta | 6. | 18,38 |
| Kuulantyöntö | Chiara Rosa | loppukilpailu | 5. | 18,68 PB |
| Kuulantyöntö | Assunta Legnante | karsinta | 10. | 18,24 |
Jailbreak (iOS)

Kuvan Cydia -ohjelmasta.
iOS Jailbreak on keino sallia kolmannen osapuolen ohjelmistojen ajon Applen iOS -käyttöjärjestelmässä. Jailbreakatut laitteet sallivat allekirjoittamattomien ohjelmistojen ajon. Tämä mahdollistaa myös järjestelmän muuntelemisen, eli niin sanottujen tweakien asentamisen. Jailbreikin teon jälkeen laitteeseen yleensä asentuu Cydia. Cydialla hallitaan näitä "epävirallisia" sovelluksia.
Cydia

Cydia on Jay Freeman aka "Saurik":in tekemä sovellus, jolla voidaan hallita sovelluksia ja tweakeja. Cydia toimii selainpohjaisesti, mutta Jailbreakin ansiosta sillä pystytään ajamaan erilaisia koodeja.
Tämä mahdollistaa erilaisien teemojen ja tweakien lataamisen ja asentamisen. Tweakeillä voi esimerkiksi nopeuttaa käyttöjärjestelmän animaatioita.
Aiheesta muualla

iSuomi - Suomenkielinen jailbreak-yhteisö (Arkistoitu – Internet Archive)
Ivan Toney

| 0 | 1 | 2 | 3 |
| --- | --- | --- | --- |
Ivan Toney syyskuussa 2015.
Henkilötiedot
Koko nimi: Ivan Benjamin Elijah Toney
Syntymäaika: 16. maaliskuuta 1996 (ikä 28)
Syntymäpaikka: Northampton, Englanti
Pelipaikka: hyökkääjä
Pituus: 185 cm
Seura
Seura: Al-Ahli
Maajoukkue
| 2023– | Englanti | 3 | (1) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 10. kesäkuuta 2024.
Ivan Benjamin Elijah Toney (s. 16. maaliskuuta 1996 Northampton) on englantilainen jalkapalloilija, pelipaikaltaan hyökkääjä. Hän on 185 senttimetriä pitkä. Hän edustaa Saudi-Arabian valioliigassa pelaavaa Al-Ahlia.
Liigauran alkuvuodet

Toney pelasi Newcastle Unitedin joukkueessa Englannin Valioliigassa kaksi ottelua kaudella 2015–2016. Hän aloitti liigauransa Englannin kakkosliigassa kaudella 2013–2014 Northampton Townin joukkueessa pelattuaan edellisellä kaudella jo yhdessä FA Cupin ottelussa ja on sen jälkeen pelannut Englannin ykkösliigassa lainalla Newcastlesta Barnsleyssa, Shrewsbury Townissa, Scunthorpe Unitedissa ja Wigan Athleticissa sekä pelaajakaupan jälkeen kausina 2018–2020 Peterborough Unitedissa. Hän oli kaudella 2019–2020 ykkösliigan paras maalintekijä tehtyään 32 ottelussa 24 maalia.
Maajoukkue

Toney oli syyskuussa 2022 Englannin maajoukkueen mukana vaihtopelaajana Kansojen liigan ottelussa Saksaa vastaan mutta ei tuolloin vielä päässyt kentälle. Maaliskuussa 2023 hän tuli EM-karsintaottelussa Ukrainaa vastaan vaihdosta kentälle 81. minuutilla. Maaliskuussa 2024 hän pelasi avauskokoonpanossa ystävyysottelussa Belgiaa vastaan ja teki maalin. Kesäkuussa 2024 hän pääsi vaihdosta kentälle ystävyysottelussa Islantia vastaan.
Muuta

Toneylla on jamaikalaisia sukujuuria.
Ivan Toney Manchester Unitedin pelaajien keskellä valioliigaottelussa toukokuussa 2022.
Jared Boll

| Jared Boll |
| --- | --- |

Henkilötiedot
Syntynyt: 13. toukokuuta 1986 (ikä 38) Charlotte, Pohjois-Carolina
Kansalaisuus:  Yhdysvallat
Jääkiekkoilija
Pelipaikka:  oikea laitahyökkääjä
Maila:  oikea
Pituus:  188 cm
Paino:  95 kg
Seura
Seura:  Anaheim Ducks
Sarja:  NHL
Pelinumero:  40
Pelaajaura
Pääsarjaura:  2007–
Aik. seurat:  Lincoln Stars (USHL) Plymouth Whalers (OHL) Columbus Blue Jackets (NHL) TuTo Hockey (Mestis)
NHL-varaus:  101. varaus, 2005 Columbus Blue Jackets
Boll kaudella 2008–2009.
Jared Boll (s. 13. toukokuuta 1986 Charlotte, Pohjois-Carolina, Yhdysvallat) on yhdysvaltalainen jääkiekkoilija, pelipaikaltaan oikea laitahyökkääjä. Hän edustaa NHL-seura Anaheim Ducksia.
Ura

Ennen ammattilaisuraansa Boll edusti vuodet 2003–2005 United States Hockey Leaguen Lincoln Starsia ja vuodet 2005–2007 Ontario Hockey Leaguen Plymouth Whalersia. Viimeisellä juniorikaudellaan, 2006–2007, hän oli voittamassa OHL:n mestaruutta, J. Ross Robertson Cupia.
Columbus Blue Jackets varasi Bollin NHL:ään numerolla 101 kesän 2005 varaustilaisuuden neljännellä kierroksella ja hän on pelannut ammattilaisena kaudesta 2007–2008 alkaen. Hän pelasi ensimmäisen NHL-ottelunsa 5. lokakuuta 2007, jolloin Blue Jackets kohtasi Anaheim Ducksin, ja teki ensimmäisen NHL-maalinsa kolmannessa ottelussaan, ottelussa Phoenix Coyotesia vastaan 10. lokakuuta. Boll pelasi tulokaskaudellaan 75 runkosarjaottelua ja teki kymmenen tehopistettä, viisi maalia ja viisi syöttöpistettä.
Boll pelaa tappelijan (engl. enforcer) roolissa. NHL-tulokaskaudellaan hän tappeli eniten kaikista liigapelaajista, 27 kertaa, ja keräsi toiseksi eniten jäähyminuutteja Phoenix Coyotesin Daniel Carcillon jälkeen, 226. Kaudella 2008–2009 hän keräsi 180 jäähyminuuttia, viidenneksi eniten, ja tappeli 24 kertaa, toiseksi eniten Edmonton Oilersin Zack Stortinin jälkeen.
NHL rankaisi Bollia 26. maaliskuuta 2015 kolmen ottelun palkattomalla pelikiellolla. Rangaistus johtui kaksi päivää aikaisemmin tapahtuneesta Patrick Maroonin päähän kohdistuneesta taklauksesta.
Boll sai toisen pelikiellon 24. maaliskuuta 2016, jolloin rangaistuksen pituudeksi tuli neljä ottelua. Syynä oli pelitilanteen jälkeen Pierre-Édouard Bellemareen kohdistunut ruma taklaus. Koska kyseessä oli jo toinen pelikieltoon johtanut rikkomus lyhyen ajan sisällä, hän menetti 82 926,84 dollaria palkastaan.
Bollin yhdeksänvuotinen ura Blue Jacketsissa päättyi heinäkuussa 2016, jolloin seura osti hänen viimeisen sopimusvuotensa ulos asetettuaan hänet ensin waivers-listalle. Muutama päivä myöhemmin hän teki vapaana pelaajana kaksivuotisen sopimuksen Anaheim Ducksin kanssa.
James Connolly

James Connolly
James Connolly (5. kesäkuuta 1868 Edinburgh, Skotlanti – 12. toukokuuta 1916 Dublin, Irlanti) oli irlantilainen vallankumouksellinen poliitikko ja ammattiyhdistysjohtaja. Hän perusti vuonna 1896 Irlannin sosialistisen tasavaltalaispuolueen (Irish Socialist Republican Party), kuului 1910-luvun alussa radikalisoituneen ammattiyhdistysliikkeen johtoon ja oli yksi vuoden 1916 pääsiäiskapinan johtajista. Britit tuomitsivat hänet kuolemaan ja teloittivat hänet kapinan tukahduttamisen jälkeen.